میسی لە بازیەگەی ئەرجەنتین وەرد هۆڵەندا، گۆڵەگەی ناویل مولینا دروس کرد، و کۆڵیگیش وە تووپ سزا توومار کرد.
باوجی هۆڵەندا رکدار بوی، و تا دویاترین چرکە لە بازیەگە دوو گۆڵ توومار کرد ، تا بازیەگە رەسیە تووپەیل سزا، دی لەورا ئەرک ئمیلیانۆ مارتینیز هاتە دەر، ک دوو تووپ لە بازیگەرەیل هۆڵەندا دویر خست، تا لە ئەنجام بازیەگە ئەرجەنتین رەسیە سەرکەفتن.
میسی ئەرا رووژنامەنویسەیل وت: مارادۆنا لە ئاسمانەو چەوی ها پیمان، ک بویەسە هاندەریگ ئەرامان، و وەڕاسی ئومید دیرم تا کۆتایی وەیجویرە بمینێد.
میسی وتیش: هەنای لاوتارۆ گۆڵ کرد و رەسیمنە سەرکەفتن، خوەشی گەورەیگ چیە ناو مەردم، و یەک قورسی کەپیگ لەبان سینەمان لاوریا، وەڕاسی بازی فرە سەختیگ بوی.
